
Ministru kabineta sēdes protokollēmums

Rīkojuma projekts "Grozījums Ministru kabineta 2020. gada 30. aprīļa rīkojumā Nr. 231 "Par finansējumu Jaunā Rīgas teātra ēku Lāčplēša ielā 25, Rīgā, pārbūves, nomas maksas, papildu maksājumu, pārcelšanās un aprīkojuma iegādes izdevumu segšanai""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Atbalstīt apropriācijas pārdali 2025. gadā Kultūras ministrijas valsts budžeta ietvaros no valsts budžeta apakšprogrammas 22.07.00 "Nomas maksas VAS "Valsts nekustamie īpašumi" programmas "Mantojums-2018" ietvaros" ilgtermiņa saistību pasākuma "VSIA "Jaunais Rīgas teātris" ēkas Rīgā, Lāčplēša ielā 25, nomas maksa VAS "Valsts nekustamie īpašumi"" 169 423 euro apmērā  uz valsts budžeta programmu 21.00.00 "Kultūras mantojums", lai Memoriālo muzeju apvienība, Latvijas Okupācijas muzejs, Latvijas Nacionālais arhīvs, Latvijas Nacionālais vēstures muzejs  un Latvijas Kultūras akadēmijas struktūrvienība "Latvijas Kino muzejs" nodrošinātu nomas maksu valsts akciju sabiedrībai "Valsts nekustamie īpašumi" un 23 394 euro apmērā uz valsts budžeta programmu 97.00.00 "Nozaru vadība un politikas plānošana", lai Kultūras ministrija nodrošinātu nomas maksu valsts akciju sabiedrībai "Valsts nekustamie īpašumi". 
· 4. Kultūras ministrijai iesniegt Finanšu ministrijā priekšlikumu likuma "Par valsts budžetu 2026. gadam un budžeta ietvaru 2026., 2027. un 2028. gadam" Kultūras ministrijas valsts budžeta precizēšanai un turpmākajiem gadiem, pārdalot finansējumu no valsts budžeta apakšprogrammas 22.07.00 "Nomas maksas VAS "Valsts nekustamie īpašumi" programmas "Mantojums-2018" ietvaros" ilgtermiņa saistību pasākuma "VSIA "Jaunais Rīgas teātris" ēkas Rīgā, Lāčplēša ielā 25, nomas maksa VAS "Valsts nekustamie īpašumi"": 
· 4.1. 169 423 euro apmērā 2026. gadā un turpmāk ik gadu uz valsts budžeta programmu 21.00.00 "Kultūras mantojums", lai Memoriālo muzeju apvienība, Latvijas Okupācijas muzejs, Latvijas Nacionālais arhīvs, Latvijas Nacionālais vēstures muzejs un Latvijas Kultūras akadēmijas struktūrvienība "Latvijas Kino muzejs" nodrošinātu nomas maksu valsts akciju sabiedrībai "Valsts nekustamie īpašumi";
· 4.2. 23 394 euro apmērā 2026.gadā un turpmāk ik gadu uz valsts budžeta programmu 97.00.00 "Nozaru vadība un politikas plānošana", lai Kultūras ministrija nodrošinātu nomas maksu valsts akciju sabiedrībai "Valsts nekustamie īpašumi";
· 4.3. 312 306 euro apmērā no 2026. gada līdz 2028. gadam katru gadu, 2029. gadā 715 411 euro apmērā, 2030. gadā un turpmākajos gados 796 164 euro apmērā ik gadu uz valsts budžeta apakšprogrammu 19.07.00 "Mākslas un literatūra" valsts noteikto deleģēto funkciju izpildei kultūras jomā.

